title: Padomes Lēmums (ES) 2017/1929 (2017. gada 17. oktobris), ar ko ieceļ Reģionu komitejas locekli un locekļa aizstājēju, ko izvirzījusi Vācijas Federatīvā Republika

text:
               21.10.2017

               LV

               Eiropas Savienības Oficiālais Vēstnesis

               L 272/17

         PADOMES LĒMUMS (ES) 2017/1929
   (2017. gada 17. oktobris),
   ar ko ieceļ Reģionu komitejas locekli un locekļa aizstājēju, ko izvirzījusi Vācijas Federatīvā Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Hans Jörg DUPPRÉ kunga pilnvaru termiņa beigām ir atbrīvojusies Reģionu komitejas locekļa vieta.

               (3)

               Pēc Bernd LANGE kunga iecelšanas Reģionu komitejas locekļa amatā ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā tiek iecelti:

               a)

               par locekli:

                           —

                              Bernd LANGE kungs, Landrat des Landkreises Görlitz;

               b)

               par locekļa aizstājēju:

                           —

                              Thomas HABERMANN kungs, Landrat im Landkreis Rhön-Grabfeld.

         2. pants
   Šis lēmums stājas spēkā tā pieņemšanas dienā.

      Luksemburgā, 2017. gada 17. oktobrī

            Padomes vārdā –

            priekšsēdētājs

         M. MAASIKAS

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Padomes Lēmums ( 2013. gada 9. jūlijs ), ar ko pieņem Padomes nostāju par Eiropas Savienības 2013. finanšu gada budžeta grozījuma Nr. 3 projektu

text:
               13.7.2013

               LV

               Eiropas Savienības Oficiālais Vēstnesis

               C 201/4

         PADOMES LĒMUMS
   (2013. gada 9. jūlijs),
   ar ko pieņem Padomes nostāju par Eiropas Savienības 2013. finanšu gada budžeta grozījuma Nr. 3 projektu
   2013/C 201/05
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību, jo īpaši tā 314. pantu, saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   ņemot vērā Eiropas Parlamenta un Padomes Regulu (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 (1) atcelšanu un jo īpaši tās 41. pantu,
   tā kā:

               —

               Savienības 2013. finanšu gada budžetu galīgajā variantā pieņēma 2012. gada 12. decembrī (2).

               —

               Komisija 2013. gada 15 aprīlī iesniedza priekšlikumu, kurā ir ietverts 2013. finanšu gada vispārējā budžeta grozījuma Nr. 3 projekts,

         IR PIEŅĒMUSI ŠO LĒMUMU.
   Vienīgais pants
   Padomes nostāja par Eiropas Savienības 2013. finanšu gada budžeta grozījuma Nr. 3 projektu tika pieņemta 2013. gada 9. jūlijā.
   Visu tās tekstu informācijai vai lejupielādei var apskatīt Padomes tīmekļa vietnē – http://www.consilium.europa.eu/

      Briselē, 2013. gada 9. jūlijā

            Padomes vārdā –

            priekšsēdētājs

         R. ŠADŽIUS

      (1)  OV L 298, 26.10.2012., 1. lpp.

      (2)  OV L 66, 8.3.2013., 1. lpp., kļūdu labojums OV L 134, 18.5.2013., 21. lpp.


title: 2010/779/ES: Padomes Lēmums ( 2010. gada 14. decembris ) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā attiecībā uz Eiropas aģentūras izveidi lielapjoma IT sistēmu darbības pārvaldībai brīvības, drošības un tiesiskuma telpā

text:
               17.12.2010

               LV

               Eiropas Savienības Oficiālais Vēstnesis

               L 333/58

         PADOMES LĒMUMS
   (2010. gada 14. decembris)
   par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā attiecībā uz Eiropas aģentūras izveidi lielapjoma IT sistēmu darbības pārvaldībai brīvības, drošības un tiesiskuma telpā
   (2010/779/ES)
   EIROPAS SAVIENĪBAS PADOME,
   ņemot vērā 4. pantu Līgumam par Eiropas Savienību un Līgumam par Eiropas Savienības darbību pievienotajā Protokolā (Nr. 19) par Šengenas acquis, kas iekļauts Eiropas Savienības sistēmā (turpmāk “Šengenas protokols”),
   ņemot vērā 2010. gada 5. oktobra vēstulē Padomes priekšsēdētājam izteikto Lielbritānijas un Ziemeļīrijas Apvienotās Karalistes valdības lūgumu piedalīties dažu Šengenas acquis noteikumu īstenošanā, kā izklāstīts minētajā vēstulē,
   tā kā:

               (1)

               Padome ar Lēmumu 2000/365/EK (1) Lielbritānijas un Ziemeļīrijas Apvienotajai Karalistei atļāva piedalīties dažu Šengenas acquis noteikumu īstenošanā saskaņā ar minētajā lēmumā izklāstītajiem nosacījumiem.

               (2)

               Eiropas Komisija 2009. gada 24. jūnijā iesniedza priekšlikumu Eiropas Parlamenta un Padomes Regulai, ar ko izveido Eiropas aģentūru lielapjoma IT sistēmu darbības pārvaldībai brīvības, drošības un tiesiskuma telpā (turpmāk “ierosinātā regula”).

               (3)

               Saskaņā ar ierosināto regulu Eiropas aģentūrai lielapjoma IT sistēmu darbības pārvaldībai brīvības, drošības un tiesiskuma telpā (turpmāk “Aģentūra”) jākļūst atbildīgai par otrās paaudzes Šengenas Informācijas sistēmas (SIS II), Vīzu informācijas sistēmas (VIS) un Eurodac darbības pārvaldību, un tai var uzdot arī citu lielapjoma IT sistēmu sagatavošanu, izstrādi un darbības pārvaldību brīvības, drošības un tiesiskuma telpā, pamatojoties uz attiecīgu leģislatīvu instrumentu, saskaņā ar Līguma par Eiropas Savienības darbību trešās daļas V sadaļu.

               (4)

                  SIS II ir daļa no Šengenas acquis. Eiropas Parlamenta un Padomes Regula (EK) Nr. 1987/2006 (2) un Padomes Lēmums 2007/533/TI (3) reglamentē SIS II izveidi, darbību un izmantošanu. Tomēr Apvienotā Karaliste piedalījās tikai Padomes Lēmuma 2007/533/TI pieņemšanā, ar ko pilnveido Šengenas acquis noteikumus, kuri minēti Lēmuma 2000/365/EK 1. panta a) punkta ii) apakšpunktā.

               (5)

               Arī VIS ir daļa no Šengenas acquis. Apvienotā Karaliste nepiedalījās Lēmuma 2004/512/EK (4), Regulas (EK) Nr. 767/2008 (5) un Lēmuma 2008/633/TI (6) pieņemšanā, kas reglamentē VIS izveidi, darbību vai izmantošanu, un tie nav tai saistoši.

               (6)

                  Eurodac nav daļa no Šengenas acquis. Apvienotā Karaliste ir piedalījusies Regulas (EK) Nr. 2725/2000 (7) pieņemšanā, kas reglamentē Eurodac izveidi, darbību un izmantošanu, un tas ir tai saistošs.

               (7)

               Ievērojot tās dalību Eurodac un tās daļējo dalību SIS II, Apvienotajai Karalistei ir tiesības piedalīties Aģentūras darbībā, ciktāl Aģentūra būs atbildīga par SIS II darbības pārvaldību, kā reglamentēts Padomes Lēmumā 2007/533/TI, un par Eurodac darbības pārvaldību.

               (8)

               Ierosinātajai Aģentūrai vajadzētu būt vienotai juridiskai personai, un tā būtu jāraksturo vienotai organizatoriskai un finansiālai struktūrai. Šajā nolūkā Aģentūra būtu jāizveido ar vienotu leģislatīvo instrumentu, par kuru Padomē jābalso kā par vienu tiesību aktu. Turklāt pēc ierosinātās regulas pieņemšanas tai būtu jākļūst kopumā piemērojamai tajās dalībvalstīs, kurām tā būs saistoša. Tas Apvienotajai Karalistei izslēdz daļējas piemērošanas iespēju.

               (9)

               Lai nodrošinātu atbilstību Līgumiem un piemērojamajiem protokoliem un vienlaikus saglabātu ierosinātās regulas vienotību un saskaņotību, Apvienotā Karaliste ir lūgusi dalību ierosinātajā regulā saskaņā ar Šengenas protokola 4. pantu, ciktāl Aģentūra būs atbildīga par SIS II darbības pārvaldību, kā noteikts Regulā (EK) Nr. 1987/2006, un par VIS darbības pārvaldību.

               (10)

               Padome atzīst Apvienotās Karalistes tiesības saskaņā ar Šengenas protokola 4. pantu lūgt dalību ierosinātajā regulā, ciktāl Apvienotā Karaliste nepiedalīsies ierosinātajā regulā citu iemeslu dēļ.

               (11)

               Apvienotās Karalistes dalība ierosinātajā regulā neietekmēs to, ka Apvienotā Karaliste pašlaik nepiedalās un nevar piedalīties to Šengenas acquis noteikumu īstenošanā, kuri attiecas uz trešo valstu valstspiederīgo brīvu pārvietošanos, vīzu politiku un kārtību, kādā personas šķērso dalībvalstu ārējās robežas. Tas pamatotu to, ka ierosinātajā regulā tiek iekļauti īpaši noteikumi, kas atspoguļo Apvienotās Karalistes īpašo situāciju, jo īpaši attiecībā uz ierobežotajām balsstiesībām Aģentūras valdē.

               (12)

               Jauktā komiteja, kas izveidota saskaņā ar 3. pantu Nolīgumā, ko Eiropas Savienības Padome un Islandes Republika un Norvēģijas Karaliste noslēgušas par šo valstu asociēšanu Šengenas acquis īstenošanā, piemērošanā un pilnveidošanā (8), saskaņā ar minētā nolīguma 5. pantu ir informēta par šā lēmuma sagatavošanu.

               (13)

               Jauktā komiteja, kas izveidota saskaņā ar 3. pantu Nolīgumā starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā (9), saskaņā ar minētā nolīguma 5. pantu ir informēta par šā lēmuma sagatavošanu,

         IR PIEŅĒMUSI ŠO LĒMUMU.
   1. pants
   Saistībā ar Padomes Lēmumu 2000/365/EK Lielbritānijas un Ziemeļīrijas Apvienotā Karaliste piedalās Eiropas Parlamenta un Padomes Regulā, ar ko izveido Eiropas aģentūru lielapjoma IT sistēmu darbības pārvaldībai brīvības, drošības un tiesiskuma telpā, ciktāl tā attiecas uz Vīzu informācijas sistēmas (VIS) darbības pārvaldību un otrās paaudzes Šengenas Informācijas sistēmas (SIS II) to daļu darbības pārvaldību, kurās Apvienotā Karaliste nepiedalās.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2010. gada 14. decembrī

            Padomes vārdā –

            priekšsēdētājs

         S. VANACKERE

      (1)  OV L 131, 1.6.2000., 43. lpp.

      (2)  OV L 381, 28.12.2006., 4. lpp.

      (3)  OV L 205, 7.8.2007., 63. lpp.

      (4)  Padomes Lēmums 2004/512/EK (2004. gada 8. jūnijs), ar ko izveido Vīzu informācijas sistēmu (VIS) (OV L 213, 15.6.2004., 5. lpp.).

      (5)  Eiropas Parlamenta un Padomes Regula (EK) Nr. 767/2008 (2008. gada 9. jūlijs) par Vīzu informācijas sistēmu (VIS) un datu apmaiņu starp dalībvalstīm saistībā ar īstermiņa vīzām (VIS Regula) (OV L 218, 13.8.2008., 60. lpp.).

      (6)  Padomes Lēmums 2008/633/TI (2008. gada 23. jūnijs) par izraudzīto dalībvalstu iestāžu un Eiropola piekļuvi Vīzu informācijas sistēmai (VIS) konsultāciju nolūkos, lai novērstu, atklātu un izmeklētu teroristu nodarījumus un citus smagus noziedzīgus nodarījumus (OV L 218, 13.8.2008., 129. lpp.).

      (7)  Padomes Regula (EK) Nr. 2725/2000 (2000. gada 11. decembris) par pirkstu nospiedumu salīdzināšanas sistēmas Eurodac izveidi, lai efektīvi piemērotu Dublinas Konvenciju (OV L 316, 15.12.2000., 1. lpp.).

      (8)  OV L 176, 10.7.1999., 36. lpp.

      (9)  OV L 53, 27.2.2008., 52. lpp.


title: 2013/777/KĀDP: Politikas un drošības komitejas Lēmums EUTM Somalia /1/2013 ( 2013. gada 17. decembris ) par ES misijas komandiera iecelšanu Eiropas Savienības militārajai misijai, lai palīdzētu Somālijas bruņoto spēku apmācībā ( EUTM Somalia )

text:
               20.12.2013

               LV

               Eiropas Savienības Oficiālais Vēstnesis

               L 346/53

         POLITIKAS UN DROŠĪBAS KOMITEJAS LĒMUMSEUTM SOMALIA/1/2013
   (2013. gada 17. decembris)
   par ES misijas komandiera iecelšanu Eiropas Savienības militārajai misijai, lai palīdzētu Somālijas bruņoto spēku apmācībā (EUTM Somalia)
   (2013/777/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu 2010/96/KĀDP (2010. gada 15. februāris) par Eiropas Savienības militāro misiju, lai palīdzētu Somālijas drošības spēku apmācībā (1), un īpaši tā 5. pantu,
   tā kā:

               (1)

               Saskaņā ar Lēmuma 2010/96/KĀDP 5. panta 1. punktu Padome ir pilnvarojusi Politikas un drošības komiteju (PDK) pieņemt lēmumus par ES misijas komandiera iecelšanu Eiropas Savienības militārajai misijai, lai palīdzētu Somālijas bruņoto spēku apmācībā (EUTM Somalia).

               (2)

               Padome 2013. gada 22. janvārī pieņēma Lēmumu 2013/44/KĀDP (2), ar ko grozīja Lēmumu 2010/96/KĀDP, pagarināja tā piemērošanu un par ES misijas komandieri iecēla brigādes ģenerāli Gerald AHERNE.

               (3)

               Itālijas Republika par jauno ES misijas komandieri ierosināja iecelt brigādes ģenerāli Massimo MINGIARDI, kas nomainītu brigādes ģenerāli Gerald AHERNE.

               (4)

               ES Militārā komiteja atbalsta minēto ierosinājumu.

               (5)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un pasākumu izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo brigādes ģenerālis Massimo MINGIARDI no 2014. gada 15. februāra tiek iecelts par ES misijas komandieri Eiropas Savienības militārajai misijai, lai palīdzētu Somālijas bruņoto spēku apmācībā (EUTM Somalia).
   2. pants
   Šis lēmums stājas spēkā 2014. gada 15. februārī.

      Briselē, 2013. gada 17. decembrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 44, 19.2.2010., 16. lpp.

      (2)  Padomes Lēmums 2013/44/KĀDP (2013. gada 22. janvāris), ar ko groza Lēmumu 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā, un pagarina tā piemērošanu (OV L 20, 23.1.2013., 57. lpp.).


title: Komisijas Lēmums ( 2010. gada 28. septembris ), ar ko ieceļ dalībniekus grupai tehnisku padomu sniegšanai par bioloģisko ražošanu un izveido rezerves sarakstu

text:
               29.9.2010

               LV

               Eiropas Savienības Oficiālais Vēstnesis

               C 262/3

         KOMISIJAS LĒMUMS
   (2010. gada 28. septembris),
   ar ko ieceļ dalībniekus grupai tehnisku padomu sniegšanai par bioloģisko ražošanu un izveido rezerves sarakstu
   2010/C 262/03
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 2009. gada 3. jūnija Lēmumu 2009/427/EK, ar ko izveido ekspertu grupu tehnisku padomu sniegšanai par bioloģisko ražošanu (1), un jo īpaši tās 4. panta 2. punktu,
   tā kā:

               (1)

               Ar Lēmumu 2009/427/EK Komisija izveido ekspertu grupu tehnisku padomu sniegšanai par bioloģisko ražošanu.

               (2)

               Saskaņā ar Lēmuma 2009/427/EK 4. panta 2. punktu Komisija Oficiālā Vēstneša C sērijas 2009. gada 308. numurā kā paziņojumu Nr. 10 (2) publicēja uzaicinājumu iesniegt pieteikumus. Šajā uzaicinājumā tika arī izklāstīti atlases kritēriji, kā arī atlases procedūra, kā rezultātā ir izveidots piemēroto kandidātu saraksts.

               (3)

               Lai pabeigtu atlases procedūru, Komisijai tagad ir jāieceļ grupas dalībnieki un jāizveido rezerves saraksts,

         IR NOLĒMUSI ŠĀDI.
   1. pants
   Šā lēmuma pielikumos ietvertajos sarakstos ir norādīti grupas dalībnieku, kā arī rezerves sarakstā iekļauto personu vārdi. Proti:

               a)

               šā lēmuma I pielikumā uzskaitītos 13 ekspertus ieceļ par grupas pastāvīgajiem dalībniekiem;

               b)

               šā lēmuma II sarakstā ir iekļauts dalībnieku rezerves saraksts, kurā ietverti 62 eksperti.

         2. pants
   Šis lēmums stājas spēkā tā pieņemšanas dienā, un to piemēros līdz 2013. gada 31. decembrim. Komisija pirms šā termiņa beigām lems par to, vai šo lēmumu grozīt un/vai pagarināt.

      Briselē, 2010. gada 28. septembrī

            Komisijas vārdā –

            Komisijas loceklis

         Dacian CIOLOŞ

      (1)  OV L 139, 5.6.2009., 29. lpp.

      (2)  OV C 308, 18.12.2009., 22. lpp.

      I PIELIKUMS

         To ekspertu saraksts alfabēta kārtībā, kas iecelti par grupas pastāvīgajiem locekļiem

                  —

                     Alexander Beck,

                  —

                     Jacques Cabaret,

                  —

                     Niels Halberg,

                  —

                     Sonya Ivanova-Peneva,

                  —

                     Lizzie Melby Jespersen,

                  —

                     Ursula Kretzschmar,

                  —

                     Nicolas Lampkin,

                  —

                     Giuseppe Lembo,

                  —

                     Mariane Monod,

                  —

                     Robin Frederik Alexander Moritz,

                  —

                     José Luis de la Plaza Pérez,

                  —

                     Bernhard Speiser,

                  —

                     Fabio Tittarelli.

      II PIELIKUMS

         To ekspertu saraksts alfabēta kārtībā, kas ietverti rezerves sarakstā

                  —

                     Simó Alegre Castellví,

                  —

                     David Arney,

                  —

                     Keith Ball,

                  —

                     Stéphane Bellon,

                  —

                     Francis Blake,

                  —

                     Michel Bouilhol,

                  —

                     Stefano Canali,

                  —

                     Philippe Darriet,

                  —

                     Jans Didier,

                  —

                     Karl-Jan Erstad,

                  —

                     Alicia Estevez,

                  —

                     Juan Fernando Gallardo Lancho,

                  —

                     Roberto García Ruiz,

                  —

                     Elisabetta Giuffra,

                  —

                     Aase Solvej Hansen,

                  —

                     Roger Michael Hitchings,

                  —

                     Uwe Hofmann,

                  —

                     Jiri Harazim,

                  —

                     Henning Høgh Jensen,

                  —

                     Niels Finn Johansen,

                  —

                     Monique Jonis,

                  —

                     Maria Concepción Jorda Gutiérrez,

                  —

                     Herve Juin,

                  —

                     Emmanouil Kampourakis,

                  —

                     Géza Kovács,

                  —

                     Michael Kügler,

                  —

                     Markus Kelderer,

                  —

                     Sybille Kyed,

                  —

                     Jascha Iri Leenhouwers,

                  —

                     Carlo Leifert,

                  —

                     Margareta Lennartsson Turner,

                  —

                     Mariusz Maciejczak,

                  —

                     Giovanna Martelli,

                  —

                     Juan Rodriguez Martin,

                  —

                     Avraam Mavridis,

                  —

                     Cristina Micheloni,

                  —

                     Bent Egberg Mikkelsen,

                  —

                     Diego Omar Minnicelli,

                  —

                     Susanne Padel,

                  —

                     Leonidas Panomitros,

                  —

                     Bruce Denholm Pearce,

                  —

                     Mariana Petkova,

                  —

                     Carlo Ponzio,

                  —

                     Katia Radeva,

                  —

                     Gerold Rahmann,

                  —

                     Eckhard Reiners,

                  —

                     José Raul Alves Ribeiro,

                  —

                     Carlos Palacios Riocerezo,

                  —

                     Denis Rusjan,

                  —

                     Bernhard Schulz,

                  —

                     Pentti Seuri,

                  —

                     Snezhka Simeonova Delcheva,

                  —

                     Evangelia Nikolaos Sossidou,

                  —

                     Jens Soth,

                  —

                     Christopher George Starrett,

                  —

                     Wijnand Sukkel,

                  —

                     Juan José Triana Marrero,

                  —

                     Rob van den Broek,

                  —

                     Boudewijn van Elzakker,

                  —

                     Vivian Vilich,

                  —

                     François Warlop,

                  —

                     Simon Wright.


title: Padomes Lēmumam ( 2006. gada 7. novembris ), attiecībā uz Kopienas nostāju Starptautiskajā tropu kokmateriālu padomē par 1994. gada Starptautiskā nolīguma par tropu kokmateriāliem pagarināšanu

text:
               8.12.2006

               LV

               Eiropas Savienības Oficiālais Vēstnesis

               C 298/1

      PADOMES LĒMUMAM

   (2006. gada 7. novembris),
   attiecībā uz Kopienas nostāju Starptautiskajā tropu kokmateriālu padomē par 1994. gada Starptautiskā nolīguma par tropu kokmateriāliem pagarināšanu
   (2006/C 298/01)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punktu,
   ņemot vērā Komisijas priekšlikumu (1),
   tā kā

               (1)

               Starptautisko nolīgumu par tropu kokmateriāliem Kopiena ir noslēgusi 1994. gadā un provizoriski piemērojusi ar Padomes Lēmumu 96/493/EK (2).

               (2)

               Apvienoto Nāciju Organizācijas Konferencē par tirdzniecību un attīstību (UNCTAD) 2006. gada janvārī sekmīgi noslēdza jaunu nolīgumu, kas aizstās 1994. gada Starptautisko nolīgumu par tropu kokmateriāliem.

               (3)

               Starptautiskais nolīgums par tropu kokmateriāliem, kas noslēgts 1994. gadā, ir spēkā līdz 2006. gada 31. decembrim, ja vien saskaņā ar 46. panta 3. punktu to nepagarina pēc šā datuma ar Starptautiskās tropu kokmateriālu padomes lēmumu, līdz brīdim, kamēr stājas spēkā jaunais nolīgums.

               (4)

               Šā nolīguma pagarināšana ir Kopienas interesēs.

               (5)

               Būtu jānosaka Eiropas Kopienas nostāja Starptautiskajā tropu kokmateriālu padomē,

         IR NOLĒMUSI ŠĀDI.
   1. pants
   Eiropas Kopienas nostāja Starptautiskajā tropu kokmateriālu padomē ir balsot par 1994. gada Starptautiskā nolīguma par tropu kokmateriāliem pagarināšanu līdz brīdim, kamēr provizoriski vai galīgi stāsies spēkā jaunais 2006. gada nolīgums.
   2. pants
   Eiropas Kopiena centīsies panākt, lai Starptautiskā tropu kokmateriālu padome pieņem lēmumu, kura mērķis ir ierobežot 1994. gada Starptautiskā nolīguma par tropu kokmateriāliem pagarināšanas periodu vai izveidot pārskatīšanas klauzulu.

      Briselē, 2006. gada 7. novembrī

            Padomes vārdā —

            priekšsēdētājs

         E. HEINÄLUOMA

      (1)  Dok. 12953/06 — COM(2006)469 galīgā redakcija

      (2)  OV L 208, 17.8.1996., 1. lpp.


title: 2012/483/ES: Komisijas Lēmums ( 2012. gada 20. augusts ) par jauna dokumentācijas iesniegšanas termiņa noteikšanu attiecībā uz dažām vielām, kas jāpārbauda saskaņā ar Eiropas Parlamenta un Padomes Direktīvas 98/8/EK 16. panta 2. punktā minēto 14 gadu darba programmu (izziņots ar dokumenta numuru C(2012) 5787)  Dokuments attiecas uz EEZ

text:
               22.8.2012

               LV

               Eiropas Savienības Oficiālais Vēstnesis

               L 226/6

         KOMISIJAS LĒMUMS
   (2012. gada 20. augusts)
   par jauna dokumentācijas iesniegšanas termiņa noteikšanu attiecībā uz dažām vielām, kas jāpārbauda saskaņā ar Eiropas Parlamenta un Padomes Direktīvas 98/8/EK 16. panta 2. punktā minēto 14 gadu darba programmu
   (izziņots ar dokumenta numuru C(2012) 5787)
   (Dokuments attiecas uz EEZ)
   (2012/483/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punktu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā.

               (2)

               Attiecībā uz vairākām minētajā sarakstā iekļautajām vielām/produktu veidu kombinācijām vai nu visi dalībnieki ir pārtraukuši dalību pārbaudes programmā, vai dalībvalsts, kas izraudzīta par novērtēšanas ziņotāju, nav saņēmusi pilnīgu dokumentāciju laikposmā, kas noteikts Regulas (EK) Nr. 1451/2007 9. pantā un 12. panta 3. punktā.

               (3)

               Tāpēc, kā arī saskaņā ar Regulas (EK) Nr. 1451/200711. panta 2. punktu, 12. panta 1. punktu un 13. panta 5. punktu, Komisija par to ir attiecīgi informējusi dalībvalstis. Minētā informācija 2011. gada 17. janvārī publiskota arī elektroniski.

               (4)

               Trīs mēnešu laikā pēc minētās informācijas elektroniskas publicēšanas vairāki uzņēmumi ir izrādījuši interesi saskaņā ar Regulas (EK) Nr. 1451/200712. panta 1. punktu pārņemt dalībnieka statusu saistībā ar attiecīgajām vielām un produktu veidiem.

               (5)

               Tāpēc saskaņā ar minētās regulas 12. panta 3. punkta otro daļu jānosaka jauns termiņš dokumentācijas iesniegšanai par minētajām vielām un produktu veidiem.

               (6)

               Šajā lēmumā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Jaunais termiņš, līdz kuram iesniedzama dokumentācija par pielikumā noteiktajām vielām un produktu veidiem, ir 2013. gada 30. septembris.
   2. pants
   Šis lēmums ir adresēts dalībvalstīm.

      Briselē, 2012. gada 20. augustā

            Komisijas vārdā –

            Komisijas loceklis

         Janez POTOČNIK

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      PIELIKUMS

         Vielas un produktu veidi, kuriem jaunais dokumentācijas iesniegšanas termiņš ir 2013. gada 30. septembris

                  Nosaukums

                  EK numurs

                  CAS Nr.

                  Produkta veids

                  Ziņotāja dalībvalsts

                  Triklozāns

                  222-182-2

                  3380-34-5

                  2

                  DK

                  Triklozāns

                  222-182-2

                  3380-34-5

                  7

                  DK

                  Triklozāns

                  222-182-2

                  3380-34-5

                  9

                  DK

                  2-fenoksietanols

                  204-589-7

                  122-99-6

                  3

                  UK


title: Eiropas Parlamenta un Padomes Lēmums (ES) 2016/253 (2015. gada 25. novembris) par elastības instrumenta izmantošanu steidzamiem budžeta pasākumiem, lai risinātu bēgļu krīzi

text:
               24.2.2016

               LV

               Eiropas Savienības Oficiālais Vēstnesis

               L 47/6

         EIROPAS PARLAMENTA UN PADOMES LĒMUMS (ES) 2016/253
   (2015. gada 25. novembris)
   par elastības instrumenta izmantošanu steidzamiem budžeta pasākumiem, lai risinātu bēgļu krīzi
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (1) un jo īpaši tā 12. punktu,
   ņemot vērā Eiropas Komisijas priekšlikumu,
   tā kā:

               (1)

               Padomes Regulas (ES, Euratom) Nr. 1311/2013 (2) 11. pantā ir paredzēts izmantot elastības instrumentu, kura maksimālais gada apjoms ir EUR 471 miljons (2011. gada cenās), lai finansētu skaidri noteiktus izdevumus, ko nav iespējams finansēt, nepārsniedzot daudzgadu finanšu shēmas vienai vai vairākām citām izdevumu kategorijām noteiktos maksimālos apjomus.

               (2)

               Ņemot vērā steidzamās vajadzības, ir nepieciešams izmantot ievērojamas papildu apropriācijas, lai risinātu migrācijas un bēgļu krīzi.

               (3)

               Pēc tam, kad ir tikušas izskatītas visas iespējas apropriāciju pārdalīšanai 3. izdevumu kategorijas (Drošība un pilsoniskums) un 4. izdevumu kategorijas (Globālā Eiropa) maksimālā apjoma ietvaros, tiek atzīts par nepieciešamu izmantot elastības instrumentu, lai Eiropas Savienības 2016. finanšu gada vispārējā budžetā papildinātu finansējumu, pārsniedzot 3. izdevumu kategorijas maksimālo apjomu par EUR 1 506 miljoniem un 4. izdevumu kategorijas maksimālo apjomu – par EUR 24 miljoniem, lai finansētu pasākumus migrācijas un bēgļu jomā. Šajā nolūkā būtu jāizmanto elastības instrumenta 2014. un 2015. finanšu gadā neizlietotās gada summas.

               (4)

               Balstoties uz paredzamo maksājumu profilu, maksājumu apropriācijas, kas atbilst plānotajai elastības instrumenta izmantošanai, būtu jāsadala pa vairākiem finanšu gadiem, un tās tiek lēstas EUR 734,2 miljonu apmērā 2016. gadā, EUR 654,2 miljonu apmērā 2017. gadā, EUR 83,0 miljonu apmērā 2018. gadā un EUR 58,6 miljonu apmērā 2019. gadā,

         IR PIEŅĒMUŠI ŠO LĒMUMU.
   1. pants
   1.   Attiecībā uz Eiropas Savienības 2016. finanšu gada vispārējo budžetu elastības instrumentu izmanto, lai nodrošinātu EUR 1 506 miljonus saistību apropriācijās 3. izdevumu kategorijā (Drošība un pilsoniskums) un EUR 24 miljonus saistību apropriācijās 4. izdevumu kategorijā (Globālā Eiropa).
   Minētās summas izmanto, lai finansētu pasākumus bēgļu krīzes pārvaldībai.
   2.   Balstoties uz paredzamo maksājumu profilu, maksājumu apropriācijas, kas atbilst elastības instrumenta izmantošanai, ir šādas:

               a)

               EUR 734,2 miljoni 2016. gadā;

               b)

               EUR 654,2 miljoni 2017. gadā;

               c)

               EUR 83,0 miljoni 2018. gadā;

               d)

               EUR 58,6 miljoni 2019. gadā.

         Konkrētās summas katram finanšu gadam apstiprina ikgadējās budžeta procedūras gaitā.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2015. gada 25. novembrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         N. SCHMIT

      (1)  OV C 373, 20.12.2013., 1. lpp.

      (2)  Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).


title: 2008/144/EK: Padomes Lēmums ( 2008. gada 28. janvāris ) par to, lai noslēgtu Protokolu, ar ko groza Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

text:
               21.2.2008

               LV

               Eiropas Savienības Oficiālais Vēstnesis

               L 46/37

         PADOMES LĒMUMS
   (2008. gada 28. janvāris)
   par to, lai noslēgtu Protokolu, ar ko groza Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   (2008/144/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republiku, no otras puses (turpmāk “Nolīgums”), parakstīja Briselē 2002. gada 6. decembrī.

               (2)

               Protokolu, ar ko groza Nolīgumu, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, parakstīja Pekinā 2005. gada 5. septembrī.

               (3)

               Saskaņā ar 2005. gada Pievienošanās akta 6. panta 2. punktu Bulgārijai un Rumānijai jāpievienojas Nolīgumam ar protokolu starp Padomi un Ķīnas Tautas Republiku.

               (4)

               Vajadzīgās konstitucionālās un iestāžu procedūras ir pabeigtas, un tāpēc protokols būtu jāapstiprina,

         IR NOLĒMUSI ŠĀDI.
   Vienīgais pants
   1.   Ar šo Kopienas vārdā apstiprina Protokolu, ar ko groza Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.
   Protokola teksts (2) ir pievienots šim lēmumam.
   2.   Padomes priekšsēdētājs Eiropas Kopienas un tās dalībvalstu vārdā sniedz protokola 3. pantā paredzēto paziņojumu.

      Briselē, 2008. gada 28. janvārī

            Padomes vārdā —

            Priekšsēdētājs

         D. RUPEL

      (1)  Atzinums sniegts 2005. gada 5. jūlijā (OV C 157 E, 6.7.2006., 53. lpp.).

      (2)  Skatīt šā Oficiālā Vēstneša 38. lpp.
    ---documentbreak---

               21.2.2008

               LV

               Eiropas Savienības Oficiālais Vēstnesis

               L 46/38

         PROTOKOLS,
   ar ko groza Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses
   BEĻĢIJAS KARALISTE,
   ČEHIJAS REPUBLIKA,
   DĀNIJAS KARALISTE,
   VĀCIJAS FEDERATĪVĀ REPUBLIKA,
   IGAUNIJAS REPUBLIKA,
   GRIEĶIJAS REPUBLIKA,
   SPĀNIJAS KARALISTE,
   FRANCIJAS REPUBLIKA,
   ĪRIJA,
   ITĀLIJAS REPUBLIKA,
   KIPRAS REPUBLIKA,
   LATVIJAS REPUBLIKA,
   LIETUVAS REPUBLIKA,
   LUKSEMBURGAS LIELHERCOGISTE,
   UNGĀRIJAS REPUBLIKA,
   MALTAS REPUBLIKA,
   NĪDERLANDES KARALISTE,
   AUSTRIJAS REPUBLIKA,
   POLIJAS REPUBLIKA,
   PORTUGĀLES REPUBLIKA,
   SLOVĒNIJAS REPUBLIKA,
   SLOVĀKIJAS REPUBLIKA,
   SOMIJAS REPUBLIKA,
   ZVIEDRIJAS KARALISTE,
   LIELBRITĀNIJAS UN ZIEMEĻĪRIJAS APVIENOTĀ KARALISTE,
   turpmāk “dalībvalstis”, ko pārstāv Eiropas Savienības Padome, un
   EIROPAS KOPIENA, turpmāk “Kopiena”, ko pārstāv Eiropas Savienības Padome,
   no vienas puses, un
   ĶĪNAS TAUTAS REPUBLIKAS VALDĪBA,
   no otras puses,
   ŅĒMOT VĒRĀ Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai un līdz ar to arī Kopienai 2004. gada 1. maijā,
   IR VIENOJUŠĀS PAR TURPMĀKO.
   1. pants
   Čehijas Republika, Igaunijas Republika, Kipras Republika, Latvijas Republika, Lietuvas Republika, Ungārijas Republika, Maltas Republika, Polijas Republika, Slovēnijas Republika un Slovākijas Republika ir Līgumslēdzējas puses Nolīgumā par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, kurš parakstīts Briselē 2002. gada 6. decembrī (turpmāk “Nolīgums”).
   2. pants
   Nolīguma teksti čehu, igauņu, latviešu, lietuviešu, maltiešu, poļu, slovēņu, slovāku un ungāru valodā, kas ir pievienoti šim protokolam, kļūst autentiski saskaņā ar tādiem pašiem nosacījumiem kā teksta varianti citās valodās, kas sagatavoti saskaņā ar Nolīguma 14. pantu.
   3. pants
   Šo protokolu Līgumslēdzējas puses apstiprina saskaņā ar to procedūrām. Tas stājas spēkā tajā pašā dienā, kad stājas spēkā Nolīgums. Tomēr, ja Līgumslēdzējas puses apstiprina šo protokolu pēc Nolīguma spēkā stāšanās dienas, protokols stājas spēkā tajā dienā, kad puses informējušas viena otru par apstiprināšanas iekšējo procedūru pabeigšanu.
   4. pants
   Šis protokols ir sagatavots Pekinā divtūkstoš piektā gada piektajā septembrī divos eksemplāros angļu, čehu, dāņu, franču, grieķu, igauņu, itāļu, latviešu, lietuviešu, maltiešu, holandiešu, poļu, portugāļu, slovāku, slovēņu, somu, spāņu, vācu, ungāru, zviedru un ķīniešu valodā; visu valodu teksti ir vienlīdz autentiski.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República Popular China
         Za vládu Čínské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour le gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Għall-Gvern tar-Repubblika tal-Poplu taċ-Ċina
         Voor de regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Za vládu Čínskej l'udovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


title: Komisijas Lēmums (ES) 2015/810 (2015. gada 23. janvāris) par atbalsta shēmu SA.20326 (2013/C) (ex 2012/NN), ko īstenojusi Beļģija (izziņots ar dokumenta numuru C(2015) 130) (Dokuments attiecas uz EEZ)

text:
               23.5.2015

               LV

               Eiropas Savienības Oficiālais Vēstnesis

               L 128/21

         KOMISIJAS LĒMUMS (ES) 2015/810
   (2015. gada 23. janvāris)
   par atbalsta shēmu SA.20326 (2013/C) (ex 2012/NN), ko īstenojusi Beļģija

         (izziņots ar dokumenta numuru C(2015) 130)

   (Autentisks ir tikai teksts franču un nīderlandiešu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 108. panta 2. punkta pirmo daļu (1),
   ņemot vērā Līgumu par Eiropas Ekonomikas zonu un jo īpaši tā 62. panta 1. punkta a) apakšpunktu,
   uzaicinājusi ieinteresētās personas iesniegt savas piezīmes saskaņā ar iepriekš minētajiem pantiem (2) un ņemot vērā šīs piezīmes,
   tā kā:
   1.   PROCEDŪRA

               (1)

               Ar 2011. gada 7. oktobra vēstuli Eiropas Komisija informēja Beļģijas iestādes par pārbaudes sākšanu attiecībā uz shēmu N 649/2005 – Pasākumi attiecībā uz daļēju atbrīvojumu no algas nodokļa par labu pētniecībai un attīstībai (turpmāk “shēma”).

               (2)

               Komisija 2011. gada 7. oktobra, 2012. gada 2. februāra un 2013. gada 6. janvāra vēstulē lūdza sniegt informāciju par šīs shēmas īstenošanu. Tā jo īpaši aicināja Beļģijas iestādes iesniegt to uzņēmumu sarakstu, kuri ir saņēmuši atbalstu vairāk nekā EUR 200 000 apmērā 2009. un 2010. gadā. Beļģijas iestādes atbildēja 2011. gada 17. novembra, 2012. gada 2. maija un 4. jūnija un 2013. gada 23. maija vēstulē.

               (3)

               Tāpat arī 2013. gada 13. jūnijā notika sanāksme starp Komisijas dienestiem un Beļģijas iestādēm.

               (4)

               Komisija ar 2013. gada 4. decembra vēstuli paziņoja Beļģijai savu lēmumu (turpmāk “lēmums sākt procedūru”) sākt Līguma par Eiropas Savienības darbību 108. panta 2. punktā noteikto procedūru (turpmāk “formāla izmeklēšanas procedūra”) (3).

               (5)

               Beļģijas iestādes 2014. gada 3. marta, 1. aprīļa, 4. un 27. jūlija vēstulē iesniedza savus komentārus un atbildes uz jautājumiem, kas uzdoti lēmumā sākt procedūru. Beļģijas iestādes šo informāciju papildināja 2014. gada 17. septembra, 17. oktobra un 21. novembra e-pasta ziņojumā. 2014. gada 21. novembrī Komisijas rīcībā bija informācija, kas nepieciešama, lai izskatītu shēmas saderīgumu ar iekšējo tirgu.

               (6)

               Uzņēmums D39S SPRL savas piezīmes iesniedza 2014. gada 9. aprīlī. Ar 2014. gada 16. maija e-pasta ziņojumu Komisija nosūtīja šīs piezīmes Beļģijas iestādēm. Tās nesniedza komentārus par šīm piezīmēm.

         2.   PASĀKUMA APRAKSTS

   2.1.   Pasākuma mērķis

               (7)

               Shēma tika apstiprināta ar Komisijas 2006. gada 4. jūlija Lēmumu C(2006) 2941, galīgā versija (4) (turpmāk “lēmums”).

               (8)

               Shēma paredzēja šādu trīs pasākumu ieviešanu:

                           a)

                           atbrīvojumu attiecībā uz tādu pētnieku nodarbināšanu, kuri iesaistīti pētniecības projektos, ko veic partnerībā ar universitātēm vai augstskolām (turpmāk “pasākums Nr. 1”). Tas paredzēja atbrīvojumu 50 % apmērā no algas nodokļa par labu uzņēmumiem, kas maksā atalgojumu pētniekiem, kuri iesaistīti pētniecības projektos, kas veikti, izpildot partnerattiecību vienošanās, kas noslēgtas ar Eiropas Ekonomikas zonā izveidotajām universitātēm vai augstskolām (5). Pasākumam Nr. 1 piešķirtais budžets tika lēsts 34 miljonu euro apmērā;

                           b)

                           atbrīvojumu attiecībā uz tādu pētnieku nodarbināšanu, kuriem ir noteikti diplomi (turpmāk “pasākums Nr. 2”). Tas paredzēja atbrīvojumu 25 % apmērā no algas nodokļa par labu uzņēmumiem, kas maksā atalgojumu pētniekiem, kuriem ir noteikti zinātniskie diplomi (6). Pasākumam Nr. 2 piešķirtais budžets tika lēsts 62 miljonu euro apmērā;

                           c)

                           atbrīvojums par labu jauniem inovatīviem uzņēmumiem (Young Innovative Companies). Tas paredzēja atbrīvojumu 50 % apmērā no algas nodokļa par labu uzņēmumiem, kas ietilpst kategorijā Young Innovative Companies
                               (7) un maksā atalgojumu zinātnes darbiniekiem. Pasākumam Nr. 3 piešķirtais budžets tika lēsts 20 miljonu euro apmērā.

               (9)

               Algas nodoklis ir nodoklis, ko ikviens darba devējs ietur ienākumu gūšanas vietā no atlīdzības, ko viņš izmaksā saviem darbiniekiem, un iemaksā valstij. 8. apsvērumā minētie trīs pasākumi daļēji atbrīvoja attiecīgos uzņēmumus no algas nodokļa, ko ietur no 8. apsvēruma a) un b) punktā minēto pētnieku un 8. apsvēruma c) punktā minēto zinātnes darbinieku atalgojuma.

               (10)

               Komisija lēmumā uzskatīja, ka pasākums Nr. 1 un pasākums Nr. 2 bija vispārēji pasākumi un tātad nebija valsts atbalsts LESD 107. panta 1. punkta nozīmē.

               (11)

               Savukārt pasākums Nr. 3 tika klasificēts kā valsts atbalsts LESD 107. panta 1. punkta nozīmē un pēc pārbaudes tika uzskatīts par saderīgu ar iekšējo tirgu, ņemot vērā Komisijas Regulā (EK) Nr. 70/2001 (8) minētos kritērijus.

               (12)

               Regulas (EK) Nr. 70/2001 5.a pantā ir precizēti noteikumi, ko piemēro atbalstam pētniecībai un attīstībai. Pasākums Nr. 3 tika klasificēts kā atbalsts pētniecības un attīstības projektiem, kuru attiecināmās izmaksas ir pētniecības projekta vajadzībām nodarbinātā personāla izdevumi (9). Piemērotā atbalsta maksimālā intensitāte, proti, 35 %, ir maksimālā robeža, ko piemēro pirmskonkurences attīstības projektiem (10).

         2.2.   Formālās izmeklēšanas procedūras sākšanas iemesli

               (13)

               Apsekojumā tika konstatēti pārkāpumi saistībā ar Beļģijas valsts tiesību aktiem, kas veido pasākumu Nr. 3, un šā pasākuma īstenošanu. Tātad Komisija sāka formālu izmeklēšanas procedūru, ņemot vērā šādus elementus:

                           a)

                           Beļģija nebija pieņēmusi pasākumus, kas vajadzīgi, lai panāktu tās tiesību aktu atbilstību Savienības tiesību aktiem. Valsts tiesību aktu attiecīgie noteikumi neietvēra nekādu atsauci uz pētniecības kategorijām, kas paredzētas Savienības regulējumā. Atbilstība tika panākta tikai 2013. gada jūnijā (11);

                           b)

                           Beļģija līdz 2008. gada 1. janvārim nebija izdarījusi grozījumus shēmā, lai panāktu tās atbilstību lietderīgajiem pasākumiem, ko ierosināja Komisija un kam Beļģija bija piekritusi (12);

                           c)

                           Beļģija nebija paziņojusi Komisijai ne par shēmas grozījumu, ne par tās pagarinājumu, tādējādi īstenojot nelikumīgu atbalstu (13); un

                           d)

                           uzraudzības ietvaros Beļģija netika sniegusi pietiekamu informāciju par individuāli izmaksāto atbalstu.

               (14)

               Lēmumā sākt procedūru Komisija arī izskatīja jautājumu par juridisko pamatu, kas piemērojams, lai analizētu shēmas ietvaros nelikumīgi piešķirtā atbalsta saderīgumu ar iekšējo tirgu. Komisija minētā lēmuma 40. apsvērumā secināja, ka atbalsts jāanalizē, ņemot vērā Kopienas nostādnes par valsts atbalstu pētniecībai, attīstībai un inovācijai (turpmāk “PAI nostādnes”) (14).

         3.   BEĻĢIJAS IESTĀŽU KOMENTĀRI

               (15)

               Ir jāatgādina, ka uzraudzības pasākuma ietvaros Beļģijas iestādes atzina, ka tām nav un ka tās nav grozījušas valsts tiesību aktus, lai tajos iekļautu atsauci uz pētniecības kategorijām, kas minētas 13. apsvēruma a) punktā, un ka tās nav paziņojušas par shēmā izdarītajiem grozījumiem (uzskatot, ka tie tika izdarīti atbilstoši lēmumam) un nav paziņojušas par shēmas pagarinājumu pēc 2011. gada 4. jūlija.

               (16)

               Ar 2014. gada 3. marta un 1. aprīļa vēstulēm Beļģijas iestādes iesniedza to uzņēmumu sarakstu, kuri saņēmuši atbrīvojumu no algas nodokļa laikposmā no 2006. līdz 2013. gadam (pēdējie pieejamie fiskālie dati). Visā laikposmā shēmu izmantojis 231 uzņēmums.

               (17)

               Beļģijas iestādes savā 2014. gada 3. marta vēstulē arī norādīja, ka tās izskata shēmas atbilstību Komisijas Regulai (ES) Nr. 651/2014 (15) un jo īpaši tās 25. pantam par atbalstu pētniecības un attīstības projektiem. Beļģijas iestādes nepaziņoja Komisijai par savas izskatīšanas rezultātiem.

         4.   IEINTERESĒTO PERSONU PIEZĪMES

               (18)

               Uzņēmums D39S – pētniecības un attīstības centrs, kas darbojas elektronikas un telekomunikāciju nozarē, – norādīja, ka atbrīvojums no algas nodokļa ir nozīmīgs atbalsts, kas ļauj jauniem inovatīviem uzņēmumiem pieņemt darbā papildu personālu. Šā atbrīvojuma izmantošana ļāva uzņēmumam stiprināt tā pētniecības un attīstības darbību, vienlaikus turpinot ātri atbildēt uz tirgus pieprasījumiem.

         5.   ATBALSTA NOVĒRTĒŠANA

   5.1.   Valsts atbalsta esība LESD 107. panta 1. punkta nozīmē

               (19)

               Saskaņā ar LESD 107. panta 1. punktu “ar iekšējo tirgu nav saderīgs nekāds atbalsts, ko piešķir dalībvalstis vai ko jebkādā citā veidā piešķir no valsts līdzekļiem un kas rada vai draud radīt konkurences izkropļojumus, dodot priekšroku konkrētiem uzņēmumiem vai konkrētu preču ražošanai, ciktāl tāds atbalsts iespaido tirdzniecību starp dalībvalstīm”.

               (20)

               Lai kādu valsts pasākumu varētu atzīt par valsts atbalstu, ir nepieciešams, lai būtu izpildīti visi turpmāk izklāstītie kumulatīvie nosacījumi, proti: i) attiecīgais pasākums sniedz saimniecisku priekšrocību tās saņēmējam; ii) šīs priekšrocības izcelsme ir valsts; iii) šī priekšrocība ir selektīva; un iv) attiecīgais pasākums rada vai draud radīt konkurences izkropļojumus un var iespaidot tirdzniecību starp dalībvalstīm.

               (21)

               Konkrētajā gadījumā atbrīvojums no algas nodokļa par labu Young Innovative Companies ir fiskāls pasākums, kas finansēts no valsts līdzekļiem. Pasākums attiecas tikai uz uzņēmumiem, kas atbilst Young Innovative Companies definīcijai, un tātad ir selektīvs. Piedaloties šo uzņēmumu pētniecības un attīstības izdevumu finansēšanā, pasākums tām sniedz saimniecisku priekšrocību. Visbeidzot, tā kā labumguvēji uzņēmumi darbojas Eiropas iekšējai tirdzniecībai atvērtos tirgos, pasākums var iespaidot konkurenci un tirdzniecību starp dalībvalstīm.

               (22)

               Lēmumā shēma ir klasificēta kā valsts atbalsts (16). Beļģijas iestādes uzraudzības pasākuma ietvaros šo klasifikāciju neapstrīdēja.

         5.2.   Atbalsta likumība

               (23)

               Lēmumā sākt procedūru Komisija konstatēja, ka, nepaziņojot Komisijai ne par atbrīvojuma no algas nodokļa apmēra palielinājumu (palielinājums no 50 % līdz 75 % saskaņā ar 2009. gada 27. marta Likumu par ekonomikas atveseļošanu un no 75 % līdz 80 % saskaņā ar 2013. gada 17. jūnija Likumu par nodokļu un finanšu noteikumiem un noteikumiem par ilgtspējīgu attīstību), ne par tās pagarinājumu pēc 2011. gada 4. jūlija (lēmumā bija paredzēts piecu gadu sākotnējais termiņš), Beļģija ir īstenojusi nelikumīgu atbalstu. Beļģija šādu konstatējumu neapstrīdēja un formālās izmeklēšanas ietvaros sniedza tādus datus par atbalstu, ko saņēmuši shēmas labumguvēji uzņēmumi, kuri vajadzīgi Komisijai saderības analīzes veikšanai.

         5.3.   Atbalsta saderības ar iekšējo tirgu analīze

               (24)

               Lēmuma sākt procedūru 40. apsvērumā Komisija secināja, ka shēmas saderības izskatīšana jāveic, ņemot vērā PAI nostādnes, vienlaikus atstājot atvērtu jautājumu saistībā ar piemērojamā panta noteikšanu: noteikumi par atbalstu P&A projektiem (PAI nostādņu 5.1. punkts) vai noteikumi par atbalstu jauniem inovatīviem uzņēmumiem (PAI nostādņu 5.4. punkts), jo šķita, ka shēma attiecās uz šo īpašo uzņēmumu kategoriju.

         5.3.1.   Metode

               (25)

               Kā norādīts 16. apsvērumā, Beļģijas iestādes norādīja, ka visā laikposmā 231 uzņēmums ir guvis labumu no shēmas. Datu analīze ļāva konstatēt šādus elementus:

                           a)

                           183 uzņēmumi ir saņēmuši atbalstu, kas ir mazāks nekā EUR 200 000 trīs gadu periodā visā izskatītajā laikposmā. Uz šo atbalstu attiecas de minimis Komisijas Regula (EK) Nr. 1998/2006 (17), un tas tiek izslēgts no analīzes;

                           b)

                           attiecībā uz 48 atlikušajiem uzņēmumiem, kuri saņēmuši atbalstu, kas ir lielāks nekā EUR 200 000, tika veikta padziļināta analīze. Attiecībā uz šiem uzņēmumiem Beļģijas iestādes norādīja:

                                       —

                                       pētniecības kategorijas, kurām atbilda labumguvēju uzņēmumu veiktie projekti (nolūkā pārbaudīt, vai ir ievēroti nosacījumi, kas minēti PAI nostādņu 5.1. punktā),

                                       —

                                       atbalsta intensitātes aprēķināšanas metodi, kurai pievienoti piemēri (nolūkā pārbaudīt, vai ir ievēroti nosacījumi, kas minēti PAI nostādņu 5.1. punktā),

                                       —

                                       katra uzņēmuma izveides datumu (nolūkā pārbaudīt, vai ir ievērots 1. nosacījums, kas minēts PAI nostādņu 5.4. punktā),

                                       —

                                       pētniecībai un attīstībai paredzēto izdevumu procentuālo daudzumu (nolūkā pārbaudīt, vai ir ievērots 2. nosacījums, kas minēts PAI nostādņu 5.4. punktā),

                                       —

                                       kopējā summā, ko saņēmis katrs uzņēmums, daļu, uz kuru attiecas pasākums Nr. 3 (un kas tātad klasificēts kā valsts atbalsts), un daļu, uz kuru attiecas pasākums Nr. 1 un pasākums Nr. 2 (nolūkā pārbaudīt, vai ir ievērots 3. nosacījums, kas minēts PAI nostādņu 5.4. punktā).

               (26)

               Šo pēdējo datu analīze (kopējā saņemtā atbalsta daļa, uz kuru attiecas pasākums Nr. 3) ļāva samazināt analīzes apjomu, jo atbalsta summa, kas saņemta saskaņā ar pasākumu Nr. 3, bija tādējādi mazāka nekā Beļģijas iestāžu paziņotā kopējā summa (kas saņemta visas shēmas ietvaros). No 48 uzņēmumiem, kas minēti 25. apsvēruma b) punktā, 14 uzņēmumi bija saņēmuši tādu atbalstu saskaņā ar pasākumu Nr. 3, kura summa bija lielāka nekā EUR 200 000 attiecīgajā laikposmā.

         5.3.2.   Analīze, ņemot vērā noteikumus par atbalstu P&A projektiem (PAI nostādņu 5.1. punkts)

               (27)

               PAI nostādņu 5.1. punktā ir izklāstīti kritēriji, kas jāievēro, lai atbalsts P&A projektiem tiktu uzskatīts par saderīgu ar iekšējo tirgu.

                           a)

                           5.1.1. punktā precizēts, ka “pētniecības projekta atbalstītajai daļai pilnībā jāpieder pie vienas vai vairākām šādām pētniecības kategorijām – fundamentālie pētījumi, rūpnieciskie pētījumi vai eksperimentālā izstrādne”.
                           2014. gada 23. marta karaļa dekrētā (18) ir precizēts, ka Service public fédéral de Programmation Politique scientifique, izskatot lietu, ir jāpārbauda “to pētniecības un attīstības projektu vai programmu apraksts, attiecībā uz kurām tiek prasīts atzinums”, un tādējādi jāpārbauda, vai projekti atbilst kādai no pētniecības kategorijām, kas paredzētas PAI nostādnēs un likumā. Par visiem 48 uzņēmumiem, attiecībā uz kuriem tika veikta padziļināta izmeklēšana, Beļģijas iestādes sniedza veikto pētniecības un attīstības darbību aprakstu, kā arī pētniecības kategoriju, kurai atbilda šie projekti. Komisija varēja konstatēt, ka veiktie projekti atbilda vienai no PAI nostādņu paredzētajām trijām kategorijām, un secināja, ka PAI nostādņu 5.1.1. punktā minētais nosacījums bija ievērots;

                           b)

                           PAI nostādņu 5.1.2. punktā ir norādītas pamata atbalsta intensitātes summas (25 % eksperimentālās izstrādnes gadījumā), summas, ko noteiktos gadījumos var palielināt, jo īpaši, ja atbalsts ir paredzēts MVU (PAI nostādņu 5.1.3. punkta a) apakšpunkts).
                           Ar 2014. gada 3. marta vēstuli Beļģijas iestādes sniedza papildu informāciju par nodokļa likmes diviem palielināšanas gadījumiem, kuru rezultātā piemērojamais fiskālais samazinājums sasniedza 80 %, jo īpaši ievērojot lēmumā paredzēto atbalsta intensitāti. Piemērojot lēmumā ietverto Komisijas noteikto aprēķina metodi, Beļģijas iestādes varēja parādīt, ka atbrīvojuma no algas nodokļa likmes palielinājuma līdz 80 % rezultātā maksimālā intensitāte bija 28,28 %. Tās sniedza arī detalizētu informāciju par intensitātes likmi uzņēmumiem, attiecībā uz kuriem tika veikta padziļināta kontrole. Komisija konstatēja, ka šī likme atbilst PAI nostādņu 5.1.3. punktam, kurā ir paredzēta maksimālā intensitāte 35 % apmērā vidējiem uzņēmumiem un 45 % apmērā maziem uzņēmumiem eksperimentālās izstrādnes gadījumā. Šīs intensitātes likmes ir palielinātas rūpniecisko pētījumu un fundamentālo pētījumu gadījumā;

                           c)

                           PAI nostādņu 5.1.4. punkta ir sīki izskaidrotas attaisnotās izmaksas. Lēmuma sākt procedūru 16. apsvērumā Komisija norādīja, ka valsts tiesību aktu attiecīgajos noteikumos bija norāde uz personāla kategorijām, saskaņā ar kurām varēja piešķirt atbrīvojumu, taču tajos nebija precizēta kārtība, kā nodokļu administrācija pārbauda šā personāla iesaisti pētniecības un attīstības projektos.
                           2014. gada 23. marta karaļa dekrētā ir precizēts, ka Service public fédéral de Programmation Politique scientifique, pārbaudot lietu, ir jāpārbauda “elementi, kas parāda, ka darbinieks tiks nodarbināts pētniecības un attīstības projektā vai programmā”, pamatojoties uz pieprasītāju uzņēmumu sniegto informāciju. Komisija konstatēja, ka attiecīgie valsts tiesību akti un tas, kā Beļģijas iestādes tos ir piemērojusi, atbilst PAI nostādņu 5.1.4. punkta noteikumiem.
                           Par 48 uzņēmumiem, attiecībā uz kuriem tika veikta padziļinātā izmeklēšana, Beļģijas iestādes aprakstīja šo uzņēmumu izstrādātos projektus un norādīja to darbinieku skaitu un veidu, attiecībā uz kuriem tika piešķirts atbrīvojums.

               (28)

               Ņemot vērā iepriekš minētos elementus, Komisija secina, ka saskaņā ar pasākumu Nr. 3 piešķirtais atbalsts ir atbilstīgs PAI nostādņu 5.1. punktam.

         5.3.3.   Analīze, ņemot vērā noteikumus par atbalstu jauniem inovatīviem uzņēmumiem (PAI nostādņu 5.4. punkts)

               (29)

               Lēmumā sākt procedūru Komisija norādīja, ka “tā kā saskaņā ar shēmu tika īstenots atbalsts jauniem inovatīviem uzņēmumiem, tad tā saderības pārbaude arī tiek plānota, pamatojoties jo īpaši uz PAI pamatnostādņu 5.4. punktu attiecībā uz atbalstu jauniem inovatīviem uzņēmumiem” (46. apsvērums). Tomēr Komisija pauda bažas par to, vai shēmas labumguvēji uzņēmumi ievēro visus nosacījumus, kas minēti 5.4. punktā (maza uzņēmuma klasifikācija, vecums, pētniecībai un attīstībai paredzēto izmaksu procentuālais apmērs, atbalsta apjoms).

               (30)

               Beļģijas iestāžu iesniegto datu analīze parādīja, ka 2013. gada beigās tikai divi uzņēmumi ievēroja visus nosacījumus, kas minēti PAI nostādņu 5.4. punktā (vienlaikus ievērojot arī 5.1. punktā minētos nosacījumus).

               (31)

               Tādējādi Komisija secināja, ka piemērojamais juridiskais pamats ir PAI nostādņu 5.1. punkts par atbalstu P&A projektiem.

         5.3.4.   Shēmas saderība no 2014. gada 1. jūlija

               (32)

               Par pamatu shēmas saderības analīzei izmantoto PAI nostādņu piemērošanas termiņš beidzās 2014. gada 30. jūnijā.

               (33)

               No 2014. gada 1. jūlija, ja ir izpildīti 1. nodaļas nosacījumi un ievēroti 25. pantā minētie nosacījumi (atbalsts pētniecībai, attīstībai un inovācijai), uz shēmu varētu attiekties atbrīvojums, ko paredz Vispārējā grupu atbrīvojuma regula. Beļģijas iestādes tiek aicinātas informēt Komisiju par savas analīzes rezultātiem un vajadzības gadījumā paziņot par shēmas turpināšanu.

         6.   SECINĀJUMS

               (34)

               Komisija konstatē, ka Beļģija īstenojusi shēmu, pārkāpjot LESD 108. panta 3. punktu. Tomēr, ņemot vērā iepriekš minēto, Komisija uzskata, ka Beļģijas iestāžu īstenotā shēmas turpmāka piemērošana pēc 2011. gada 4. jūlija, kā arī tajā izdarītie grozījumi ir saderīgi ar iekšējo tirgu līdz 2014. gada 30. jūnijam saskaņā ar LESD 107. panta 3. punkta c) apakšpunktu,

         IR PIEŅĒMUSI ŠO LĒMUMU.
   1. pants
   Pasākums attiecībā uz daļēju atbrīvojumu no algas nodokļa par labu Young Innovative Companies, ko īstenojusi Beļģija, saskaņā ar LESD 107. panta 3. punkta c) apakšpunktu ir saderīgs ar iekšējo tirgu līdz 2014. gada 30. jūnijam.
   2. pants
   Šis lēmums ir adresēts Beļģijas Karalistei.

      Briselē, 2015. gada 23. janvārī

            Komisijas vārdā –

            Komisijas locekle

         Margrethe VESTAGER

      (1)  Kopš 2009. gada 1. decembra EK līguma 87. un 88. pants ir kļuvuši par Līguma par Eiropas Savienības darbību (“LESD”) 107. un 108. pantu. Abos gadījumos noteikumi būtībā ir vienādi. Šajā lēmumā atsauces uz LESD 107. un 108. pantu vajadzības gadījumā jāsaprot kā atsauces uz EK līguma 87. un 88. pantu. LESD arī ieviesa vairākas izmaiņas terminoloģijā, piemēram, aizstājot “Kopienu” ar “Savienību”, “kopējo tirgu” ar “iekšējo tirgu” un “Pirmās instances tiesu” ar “Vispārējo tiesu”. Šajā lēmumā ir izmantota LESD terminoloģija.

      (2)  OV C 69, 7.3.2014., 122. lpp.

      (3)  Skatīt 2. zemsvītras piezīmi.

      (4)  OV C 209, 31.8.2006., 10. lpp.

      (5)  Skatīt 2006. gada 4. jūlija lēmuma 5. apsvērumu.

      (6)  Skatīt iepriekš minētā 2006. gada 4. jūlija lēmuma 8. apsvērumu.

      (7)  Skatīt iepriekš minētā 2006. gada 4. jūlija lēmuma 12. apsvērumu.

      (8)  Komisijas 2001. gada 12. janvāra Regula (EK) Nr. 70/2001 par EK līguma 87. un 88. panta piemērošanu, sniedzot valsts atbalstu maziem un vidējiem uzņēmumiem (OV L 10, 13.1.2001., 33. lpp.).

      (9)  Skatīt iepriekš minētā lēmuma 26. apsvērumu.

      (10)  Skatīt 5.a panta 3. punkta c) apakšpunktu Regulā (EK) Nr. 70/2001, kas grozīta ar Komisijas 2004. gada 25. februāra Regulu (EK) Nr. 364/2004, ar ko groza Regulu (EK) Nr. 70/2001, iekļaujot tās darbības jomā atbalstu pētniecībai un attīstībai (OV L 63, 28.2.2004., 22. lpp.).

      (11)  Skatīt lēmuma sākt procedūru 17. apsvērumu.

      (12)  Galvaspilsētas Briseles reģiona valdības 2008. gada 22. februāra vēstule, Valonijas reģiona valdības 2008. gada 17. marta vēstule un Flandrijas reģiona valdības 2007. gada 3. jūlija vēstule.

      (13)  Skatīt lēmuma sākt procedūru 22.–27. apsvērumu.

      (14)  OV C 323, 30.12.2006., 1. lpp.

      (15)  Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (OV L 187, 26.6.2014., 1. lpp.).

      (16)  Skatīt iepriekš minētā 2006. gada 4. jūlija lēmuma 21. apsvērumu.

      (17)  Komisijas 2006. gada 15. decembra Regula (EK) Nr. 1998/2006 par Līguma 87. un 88. panta piemērošanu de minimis atbalstam (OV L 379, 28.12.2006., 5. lpp.).

      (18)  2014. gada 23. marta karaļa dekrēts, ar ko attiecībā uz atbrīvojumu no algas nodokļa groza AR/CIR 92, īstenojot 1992. gada Ienākuma nodokļa kodeksa 275. panta 2. un 3. punktu. Moniteur Belge,31.3.2014.


title: 2014/811/ES: Eiropas Parlamenta un Padomes Lēmums ( 2014. gada 22. oktobris ) par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Beļģijas pieteikums EGF/2013/002 BE/ Carsid )

text:
               20.11.2014

               LV

               Eiropas Savienības Oficiālais Vēstnesis

               L 333/9

         EIROPAS PARLAMENTA UN PADOMES LĒMUMS
   (2014. gada 22. oktobris)
   par Eiropas Globalizācijas pielāgošanās fonda izmantošanu saskaņā ar 13. punktu Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību (Beļģijas pieteikums EGF/2013/002 BE/Carsid)

      (2014/811/ES)

   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (1) un jo īpaši tās 12. panta 3. punktu,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006 (2) un jo īpaši tās 23. panta otro daļu,
   ņemot vērā Padomes 2013. gada 2. decembra Regulu (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (3), un jo īpaši tās 12. pantu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību (4) un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darba ņēmējiem, kas atlaisti no darba tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, un lai palīdzētu viņiem no jauna iekļauties darba tirgū.

               (2)

               EGF nepārsniedz maksimālo apjomu EUR 150 miljoni gadā (2011. gada cenās), kā noteikts Regulas (ES, Euratom) Nr. 1311/2013 12. pantā.

               (3)

               Beļģija 2013. gada 2. aprīlī iesniedza pieteikumu EGF izmantošanai saistībā ar darbinieku atlaišanu uzņēmumā Carsid SA un līdz 2014. gada 4. jūlijam sniedza papildu informāciju. Šis pieteikums atbilst Regulas (EK) Nr. 1927/2006 10. pantā norādītajām prasībām finansiālā ieguldījuma noteikšanai. Tādēļ Komisija ierosina izmantot līdzekļus EUR 911 934 apmērā.

               (4)

               Tādēļ EGF būtu jāizmanto, lai sniegtu finansiālu ieguldījumu saistībā ar Beļģijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2014. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 911 934 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2014. gada 22. oktobrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         B. DELLA VEDOVA

      (1)  OV L 406, 30.12.2006., 1. lpp.

      (2)  OV L 347, 20.12.2013., 855. lpp.

      (3)  OV L 347, 20.12.2013., 884. lpp.

      (4)  OV C 373, 20.12.2013., 1. lpp.


title: Komisijas lēmums (2001. gada 23. maijs) par uzklausīšanas amatpersonu darba uzdevumiem dažos tiesas procesos par konkurenci (izziņots ar dokumenta numuru C(2001) 1461)Dokuments attiecas uz EEZ.

text:
Avis juridique important

|

32001D0462

Official Journal L 162 , 19/06/2001 P. 0021 - 0024

KOMISIJAS LĒMUMS(2001. gada 23. maijs)par uzklausīšanas amatpersonu darba uzdevumiem dažos tiesas procesos par konkurenci(izziņots ar dokumenta numuru C(2001) 1461)(dokuments attiecas uz EEZ)(2001/462/EK, EOTK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Ogļu un tērauda kopienas dibināšanas līgumu,ņemot vērā Līgumu par Eiropas Ekonomikas zonu,ņemot vērā Komisijas Reglamentu[1] un jo īpaši tā 20. pantu,tā kā:(1) Ieinteresēto pušu un trešo pušu tiesības tikt uzklausītām pirms galējā lēmuma pieņemšanas ietekmē to intereses un ir pieņemts kā Kopienas tiesību pamatprincips. Minētās tiesības ir noteiktas arī Padomes 1989. gada 21. decembra Regulā (EEK) Nr. 4064/89 par kontroli pār uzņēmumu koncentrāciju[2], kurā jaunākie grozījumi izdarīti ar Regulu (EK) Nr. 1310/97[3], Komisijas 1998. gada 22. decembra Regulā (EK) Nr. 2842/98 par pušu uzklausīšanu atsevišķās lietas izskatīšanas sēdēs saskaņā ar EK Līguma 85. un 86. pantu[4] un Komisijas 1998. gada 1. marta Regulā (EK) Nr. 447/98 par paziņojumiem, termiņiem un uzklausīšanu, kas paredzēta Padomes Regulā (EEK) Nr. 4064/89 par kontroli attiecībā uz uzņēmumu koncentrāciju[5].(2) Komisijai jānodrošina tas, ka minētās tiesības ir garantētas tās tiesas procesos par konkurenci, jo īpaši ņemot vērā Eiropas Savienības Pamattiesību hartu[6].(3) Tādēļ administratīvās tiesvedības vadīšana jāuztic neatkarīgai personai, kurai ir pieredze konkurences lietās un kura ir godīga, kas nepieciešams, lai veicinātu minēto lietu objektivitāti, pārredzamību un efektivitāti.(4) šim nolūkam 1982. gadā Komisija izveidoja uzklausīšanas amatpersonas amatu un pēdējo reizi noteica šā amata darba uzdevumus Komisijas 1994. gada 12. decembra Lēmumā 94/810/EOTK, EK par uzklausīšanas amatpersonu darba uzdevumiem tiesas procesos par konkurenci Komisijas priekšā[7].(5) Nepieciešams turpmāk stiprināt uzklausīšanas amatpersonas lomu un pieņemt un konsolidēt minētos darba uzdevumus, ņemot vērā konkurences tiesību attīstību.(6) Lai nodrošinātu uzklausīšanas amatpersonas neatkarību, administratīviem uzdevumiem tā jāpiesaista Komisijas loceklim, kas īpaši ir atbildīgs par konkurenci. Jāpalielina pārredzamība attiecībā uz uzklausīšanas amatpersonas iecelšanu amatā, amata pienākumu izbeigšanu un pārcelšanu citā amatā.(7) Uzklausīšanas amatpersonu jāieceļ amatā saskaņā ar noteikumiem, kas noteikti Civildienesta noteikumos un Kopienu pārējo darbinieku nodarbināšanas kārtībā. Saskaņā ar minētajiem noteikumiem var izskatīt tādu personu kandidatūras, kas nav Komisijas amatpersonas.(8) Uzklausīšanas amatpersonas darba uzdevumus tiesas procesos par konkurenci jānosaka tā, lai visā tiesas procesa laikā nodrošinātu tiesības tikt uzklausītam.(9) Atklājot informāciju par fiziskām personām, īpaša uzmanība jāpievērš Eiropas Parlamenta un Padomes 2000. gada 18. decembra Regulai (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti[8].(10) šis lēmums neierobežo vispārējos noteikumus, kas piešķir vai liedz piekļuvi Komisijas dokumentiem.(11) Lēmums 94/810/EOTK, EK ir jāatceļ,IR PIEŅĒMUSI ŠĀDU LĒMUMU.1. pantsKomisija ieceļ amatā vienu vai vairākas uzklausīšanas amatpersonas (turpmāk tekstā  uzklausīšanas amatpersona), kas nodrošina to, ka tiesību tikt uzklausītam efektīvu īstenošanu ievēro tiesas procesos par konkurenci Komisijas priekšā saskaņā ar EK Līguma 81. un 82. pantu, EOTK Līguma 65. un 66. pantu un Regulu (EEK) Nr. 4064/89.2. pants1. Paziņojumu par uzklausīšanas amatpersonas iecelšanu amatā publicē Eiropas Kopienu Oficiālajā Vēstnesī. Amata pienākumu pārtraukšanu, izbeigšanu vai pārcelšanu citā amatā saskaņā ar jebkuru procedūru nosaka ar argumentētu Komisijas lēmumu. Šo lēmumu publicē Eiropas Kopienu Oficiālajā Vēstnesī.2. Administratīviem uzdevumiem uzklausīšanas amatpersonu piesaista Komisijas loceklim, kas īpaši ir atbildīgs par konkurenci (turpmāk tekstā - Komisijas kompetentais loceklis).3. Ja uzklausīšanas amatpersona nespēj rīkoties, Komisijas kompetentais loceklis, ja nepieciešams - pēc konsultēšanās ar uzklausīšanas amatpersonu, nozīmē citu amatpersonu, kas nav iesaistīta konkrētajā lietā, pildīt uzklausīšanas amatpersonas pienākumus.3. pants1. Veicot savus pienākumus, uzklausīšanas amatpersona ņem vērā nepieciešamību efektīvi piemērot konkurences noteikumus saskaņā ar spēkā esošo Kopienas likumdošanu un principiem, ko noteikusi Eiropas Kopienu tiesa un Eiropas Kopienu Pirmās Instances tiesa.2. Direktors, kas atbild par lietas izmeklēšanu (turpmāk tekstā - atbildīgais direktors), informē uzklausīšanas amatpersonu par procesa attīstību līdz pat lēmumprojekta izstrādāšanai, ko iesniedz Komisijas kompetentajam loceklim.3. Uzklausīšanas amatpersona var sniegt apsvērumus par jebkuru jautājumu, kas izriet no jebkura Komisijas tiesas procesa par konkurenci, Komisijas kompetentajam loceklim.4. pants1. Saskaņā ar šā lēmuma 5. un 13. punktu uzklausīšanas amatpersona organizē un veic noklausīšanās procesus, kas izklāstīti noteikumos, ar kuriem īsteno EK Līguma 81. un 82. pantu, EOTK Līguma 65. un 66. pantu un Regulu (EEK) Nr. 4064/89.2. 1. punktā minētie nosacījumi ir:a) EOTK Līguma 36. panta pirmā daļa;b) Regula (EK) Nr. 2842/98;c) Regula (EK) Nr. 447/98.5. pantsUzklausīšanas amatpersona nodrošina to, ka noklausīšanās ir pienācīgi veikta, un veicina noklausīšanās un jebkura turpmāka lēmuma objektivitāti. Uzklausīšanas amatpersona cenšas nodrošināt jo īpaši to, lai Komisijas lēmumprojektu sagatavošanā pienācīgi tiek ņemti vērā visi attiecīgie fakti  labvēlīgi vai nelabvēlīgi ieinteresētajām pusēm, ieskaitot faktus, kas ir saistīti ar pārkāpuma smagumu.6. pants1. Trešo pušu iesniegumus, vai tās ir personas, uzņēmumi vai personu vai uzņēmumu apvienības, iesniedz rakstveidā kopā ar rakstisku paziņojumu, kurā paskaidro iesniedzēja ieinteresētību tiesas procesa rezultātos.2. Lēmumus par trešo pušu uzklausīšanu pieņem pēc konsultācijām ar atbildīgo direktoru.3. Ja atklājas, ka iesniegums neatspoguļo pietiekamu nepieciešamību tikt uzklausītam, iesniedzēju rakstveidā informē par šādas konstatācijas iemesliem. Nosaka termiņu, kurā viņš var iesniegt rakstveidā jebkurus tuvākus komentārus.7. pants1. Lūgumu par mutisku uzklausīšanu norāda iesniedzēja rakstiskajos komentāros par vēstulēm, ko Komisija tam ir adresējusi.2. Šā panta 1. punktā minētās vēstules ir tās, kas:a) informē par iebildumiem;b) aicina trešo pusi, kas ir parādījusi pietiekamu nepieciešamību tikt uzklausītai, sniegt rakstiskus komentārus;c) informē sūdzības iesniedzēju par Komisijas viedokli, ka nav pietiekama pamata, lai konstatētu pārkāpumu un lūgtu viņu iesniegt rakstveidā jebkurus tuvākus komentārus.3. Lēmumus par trešo pušu mutisku uzklausīšanu pieņem pēc konsultācijām ar atbildīgo direktoru.8. pants1. Ja persona, uzņēmums vai personu vai uzņēmumu apvienība ir saņēmusi vienu vai vairākas 7. panta 2. punktā uzskaitītās vēstules un tai ir iemesls ticēt, ka Komisijas rīcībā ir dokumenti, kas tai nav atklāti, un ka šādi dokumenti ir nepieciešami, lai pienācīgi izmantotu tiesības tikt uzklausītam, tā var censties piekļūt šādiem dokumentiem, izsniedzot pamatotu pieprasījumu.2. Pamatotu lēmumu par katru šādu pieprasījumu paziņo personai, uzņēmumam vai apvienībai, kas ir iesniegusi pieprasījumu, un jebkurai citai personai, uzņēmumam vai apvienībai, uz ko attiecas tiesas process.9. pantsJa ir nodomāts izpaust informāciju, kas var būt uzņēmuma komercnoslēpums, par šādu nodomu un tā iemesliem informē rakstiski. Nosaka termiņu, kurā attiecīgais uzņēmums var iesniegt rakstveidā jebkurus komentārus.Ja attiecīgais uzņēmums iebilst par informācijas izpaušanu, taču ir atklāts, ka informācija nav aizsargāta un tādējādi to var izpaust, minēto atklājumu izklāsta pamatotā lēmumā, par ko paziņo attiecīgajam uzņēmumam. Lēmumā norāda termiņu, pēc kura informācija tiks izpausta. Minētais termiņš nav mazāks par vienu nedēļu no paziņošanas datuma.Pirmo un otro daļu piemēro ar attiecīgajām izmaiņām informācijas izpaušanai, to publicējot Eiropas Kopienu Oficiālajā Vēstnesī.10. pantsJa persona, uzņēmums vai personu vai uzņēmumu apvienība uzskata, ka ieteiktais termiņš tās atbildei uz vēstuli, kas ir minēta 7. panta 2. punktā, ir pārāk mazs, tā var sākotnējā termiņa laikā lūgt minētā termiņa pagarinājumu, attiecīgi to pamatojot. Iesniedzēju rakstiski informē par to, vai viņa prasība ir apmierināta.11. pantsAttiecīgā gadījumā, ņemot vērā vajadzību nodrošināt pienācīgu noklausīšanās sagatavošanu un jo īpaši to, ka faktus noskaidro pēc iespējas pilnīgāk, uzklausīšanas amatpersona pēc konsultācijām ar atbildīgo direktoru var iepriekš paziņot uz noklausīšanos uzaicinātajām pusēm jautājumu sarakstu, par kuriem viņš vēlas uzklausīt to viedokli.Šim nolūkam pēc konsultācijām ar atbildīgo direktoru uzklausīšanas amatpersona var sasaukt sanāksmi ar pusēm, kas ir uzaicinātas uz noklausīšanos, un, ja nepieciešams, - ar Komisijas amatpersonām, lai sagatavotos noklausīšanai.Uzklausīšanas amatpersona var arī lūgt no personām, ko puses, kuras ir aicinātas uz noklausīšanos, ir ieteikušas noklausīties, iepriekšēju rakstisku paziņojumu par to paredzēto paziņojumu būtisko saturu.12. pants1. Pēc konsultācijām ar atbildīgo direktoru uzklausīšanas amatpersona nosaka noklausīšanās datumu, ilgumu un vietu. Ja ir pieprasīts atlikt noklausīšanos, uzklausīšanas amatpersona lemj, vai to atļaut vai ne.2. Uzklausīšanas amatpersona ir pilnībā atbildīga par noklausīšanās vadīšanu.3. Uzklausīšanas amatpersona lemj, vai noklausīšanās laikā jāpieņem jauni dokumenti, kurus puses pārstāvjus jānoklausās un vai ieinteresētās personas jāuzklausa atsevišķi vai citu noklausīšanās dalībnieku klātbūtnē.4. Attiecīgā gadījumā, lai nodrošinātu tiesības tikt uzklausītam, uzklausīšanas amatpersona pēc konsultācijām ar atbildīgo direktoru var sniegt iespēju personām, uzņēmumiem un personu vai uzņēmumu apvienībām pēc mutiskas noklausīšanās iesniegt rakstveidā tuvākus komentārus. Uzklausīšanas amatpersona nosaka datumu, kurā jāiesniedz minētie komentāri. Komisijai nav noteikti jāņem vērā tie rakstiskie komentāri, kas iesniegti pēc minētā datuma.13. pants1. Uzklausīšanas amatpersona ziņo Komisijas kompetentajam loceklim par noklausīšanos un no tās izrietošajiem secinājumiem, ievērojot tiesības tikt uzklausītam. Ziņojumā izklāstītie apsvērumi attiecas uz procesuāliem jautājumiem, ieskaitot dokumentu atklāšanu un piekļuvi lietai, termiņu, kurā jāsniedz atbilde uz iebildumiem, un pienācīgu mutiskās noklausīšanās vadīšanu.Ziņojuma kopiju iesniedz ģenerāldirektoram konkurences jautājumos un atbildīgajam direktoram.2. Papildus 1. punktā minētajam ziņojumam uzklausīšanas amatpersona var informēt par apsvērumiem attiecībā uz turpmāko tiesas procesu gaitu. Minētie apsvērumi var attiekties starp citu uz vajadzību pēc papildu informācijas, dažu iebildumu atsaukšanu vai papildu iebildumu formulējumu.14. pantsAttiecīgā gadījumā uzklausīšanas amatpersona var ziņot par jebkura veiktā pieprasījuma objektivitāti, lai izvērtētu to saistību ietekmi uz konkurenci, kas ir ieteiktas attiecībā uz jebkuriem Komisijas tiesas procesiem, kas uzsākti, piemērojot 1. pantā minētos noteikumus. Tas jo īpaši ietver atbildētāju un izmantojamās metodes izraudzīšanos.15. pantsUzklausīšanas amatpersona, pamatojoties uz lēmumprojektu, kas jāiesniedz Padomdevēja komitejai par konkrēto lietu, sagatavo rakstisku nobeiguma ziņojumu par tiesību tikt uzklausītam ievērošanu, kā minēts 13. panta 1. punktā. Ziņojumā aplūko arī to, vai lēmumprojekts ietver tikai iebildumus, attiecībā uz kuriem pusēm ir dota iespēja darīt zināmu to viedokli, un, ja nepieciešams, - jebkura pieprasījuma objektivitāti 14. panta nozīmē.Nobeiguma ziņojumu iesniedz Komisijas kompetentajam loceklim, ģenerāldirektoram konkurences jautājumos un atbildīgajam direktoram. To dara zināmu dalībvalstu kompetentajām iestādēm un saskaņā ar noteikumiem par sadarbību, kas ir noteikti EEZ līguma 23. un 24. protokolā, EBTA Uzraudzības iestādei.16. pants1. Uzklausīšanas amatpersonas nobeiguma ziņojumu pievieno lēmumprojektam, ko iesniedz Komisijai, lai nodrošinātu to, ka, pieņemot lēmumu par atsevišķu lietu, Komisija ir pilnībā izvērtējusi visu attiecīgo informāciju attiecībā uz tiesas procesa gaitu un tiesību būt uzklausītam ievērošanu.2. Uzklausīšanas amatpersona var pārveidot nobeiguma ziņojumu, ņemot vērā jebkurus lēmumprojekta grozījumus, līdz brīdim, kad Komisija to ir apstiprinājusi.3. Komisija nosūta lēmuma adresātiem uzklausīšanas amatpersonas nobeiguma ziņojumu un lēmumu. Tā publicē uzklausīšanas amatpersonas nobeiguma ziņojumu un lēmumu Eiropas Kopienu Oficiālajā Vēstnesī, ņemot vērā uzņēmumu likumīgās intereses par to komercnoslēpumu aizsargāšanu.17. pantsLēmumu 94/810/EOTK, EK atceļ.Procesuālā rīcība, kas ir veikta saskaņā ar minēto lēmumu, paliek spēkā.Briselē, 2001. gada 23. maijāKomisijas vārdā  Komisijas loceklis Mario Monti[1] OV L 308, 8.12.2000., 26. lpp.[2] OV L 395, 30.12.1989., 1. lpp. (precizētā versija OV L 257, 21.9.1990., 13. lpp.).[3] OV L 180, 9.7.1997., 1. lpp.[4] OV L 354, 30.12.1998., 18. lpp.[5] OV L 61, 2.3.1998., 1. lpp.[6] OV C 364, 18.12.2000., 1. lpp.[7] OV L 330, 21.12.1994., 67. lpp.[8] OV L 8, 12.1.2001., 1. lpp.


title: Padomes Lēmums (2001. gada 19. marts) par Pamatnolīguma noslēgšanu tirdzniecībai un sadarbībai starp Eiropas Kopienu un tās dalībvalstīm, no vienas puses, un Korejas Republiku, no otras puses

text:
Svarīgs juridisks paziņojums

|

32001D0248

Oficiālais Vēstnesis L 090 , 30/03/2001 Lpp. 0045 - 0045

		Padomes Lēmums(2001. gada 19. marts)par Pamatnolīguma noslēgšanu tirdzniecībai un sadarbībai starp Eiropas Kopienu un tās dalībvalstīm, no vienas puses, un Korejas Republiku, no otras puses(2001/248/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 57. panta 2. punktu, 71. pantu, 80. panta 2. punktu, 133. un 308. pantu saistībā ar 300. panta 2. punkta pirmās daļas otro teikumu un 300. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],apspriedusies ar Ekonomikas un sociālo lietu komiteju,tā kā:šajā lēmumā minētais nolīgums jāapstiprina,IR PIEŅĒMUSI ŠO LĒMUMU.1. pantsPamatnolīgums tirdzniecībai un sadarbībai starp Eiropas Kopienu un tās dalībvalstīm, no vienas puses, un Korejas Republiku, no otras puses, ir apstiprināts Kopienas vārdā.Nolīguma teksts ir pievienots šim lēmumam.2. pants1. Komisijas pārstāvis, kam palīdz dalībvalstu pārstāvji, pārstāv Kopienu Pamatnolīguma 19. panta 3. punktā noteiktajā Apvienotajā komitejā.2. Kopienas nostāju Apvienotajā komitejā, kad tā sniedz ieteikumus, nosaka Padome pēc Komisijas priekšlikuma un saskaņā ar Eiropas Kopienas dibināšanas līguma attiecīgajiem noteikumiem.3. pantsPadomes priekšsēdētājs Kopienas vārdā sniedz Pamatnolīguma 21. pantā noteikto paziņojumu.4. pantsŠo lēmumu publicē Eiropas Kopienu Oficiālajā Vēstnesī.Briselē, 2001. gada 19. martāPadomes vārdā —priekšsēdētājaA. Lindh[1] OV C 188, 28.6.1996., 11. lpp.[2] OV C 104, 14.4.1999., 59. lpp.--------------------------------------------------


title: 2005/223/EK: Komisijas Lēmums (2005. gada 25. februāris), ar kuru groza Lēmumu 94/140/EK, ar ko izveido Krāpšanas novēršanas koordinēšanas padomdevēju komiteju

text:
               17.3.2005

               LV

               Eiropas Savienības Oficiālais Vēstnesis

               L 71/67

      KOMISIJAS LĒMUMS

   (2005. gada 25. februāris),
   ar kuru groza Lēmumu 94/140/EK, ar ko izveido Krāpšanas novēršanas koordinēšanas padomdevēju komiteju
   (2005/223/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Ar Komisijas Lēmumu 94/140/EK (1) tiek izveidota Krāpšanas novēršanas koordinēšanas padomdevēja komiteja (turpmāk – “Komiteja”), kuras pienākums ir sniegt padomus jautājumos saistībā ar krāpšanas un nelikumību novēršanu un attiecīgu saukšanu pie atbildības, kā arī jautājumos saistībā ar sadarbību dalībvalstu starpā un sadarbību starp dalībvalstīm un Komisiju šajā jomā.

               (2)

               Kopš Komitejas izveides Kopienas pasākumi tās finanšu interešu tiesiskai aizsardzībai tika būtiski paplašināti un nostiprināti, jo īpaši ar pasākumiem tiesību aktu veidā un organizatoriskām izmaiņām Komisijā.

               (3)

               Tādējādi ar Padomes Regulu (EK, Euratom) Nr. 2988/95 (2) tika pieņemti vispārīgi noteikumi, ar kuriem definē, ko nozīmē pārkāpums, un nosaka attiecīgos administratīvos pasākumus un sodus finanšu interešu aizsardzības jomā, kā arī ar Padomes Regulu (Euratom, EK) Nr. 2185/96 (3) tika pieņemti īpaši noteikumi, ko piemēro Kopienas visās darbības jomās un kas attiecas uz Komisijas veiktajām administratīvajām pārbaudēm un apskatēm uz vietas.

               (4)

               Ar Amsterdamas Līgumu EK Līgumam pievienotais 280. pants deva jaunu institucionālu satvaru cīņā pret krāpšanu. Jaunajā dokumentā jo īpaši paredzētas Kopienas un dalībvalstu savstarpēji dalītas pilnvaras un cieša un regulāra sadarbība starp kompetentajām iestādēm dalībvalstīs un Komisiju nolūkā aizsargāt Kopienu finanšu intereses.

               (5)

               Ar Komisijas Lēmumu 1999/352/EK, EOTK, Euratom (4) Komisijā tika izveidots Eiropas Birojs krāpšanas apkarošanai (OLAF), kurš ir atbildīgs par administratīvās izmeklēšanas veikšanu, lai cīnītos pret krāpšanu; birojs ir atbildīgs par visām darbībām, kas attiecas uz Kopienas interešu aizsardzību pret nelikumīgu rīcību, kas var būt pamatā administratīvai izskatīšanai vai krimināllietai.

               (6)

               Ar Eiropas Parlamenta un Padomes Regulu (EK) Nr. 1073/1999 (5) un Padomes Regulu (Euratom) Nr. 1074/1999 (6) tika noteikts Eiropas Biroja krāpšanas apkarošanai (OLAF) tiesiskais satvars, jo īpaši, tam nosakot par pienākumu nodrošināt sadarbību starp dalībvalstu kompetentajām iestādēm un Komisiju nolūkā koordinēt darbības, kas paredz Kopienas finanšu interešu aizsardzību pret krāpšanu.

               (7)

               Euro aizsardzībai pret viltošanu ar Padomes Regulu (EK) Nr. 1338/2001 (7) tika organizēta cieša un regulāra sadarbība, īpaši starp valsts iestādēm un Komisiju, kuras uzdevums ir ar attiecīgās konsultatīvās komitejas palīdzību nodrošināt Eiropas vienotās valūtas vispārēju aizsardzību. Ar Padomes Lēmumu 2001/923/EK (8) Komisijai uzdots par pienākumu pārvaldīt un īstenot sadarbībā ar dalībvalstīm Kopienas apmaiņas, atbalsta un mācību programmu euro aizsardzībai pret viltošanu (“Perikla” programma).

               (8)

               Ņemot vērā šos jaunos Kopienas tiesību aktu virzienus un Komitejas horizontālo darbību, ir jāpielāgo šīs Komitejas padomdevējas kompetences un dalībvalstu pārstāvēšana tajā, kur attiecīgās valsts kompetentajām iestādēm jāspēj palīdzēt dalībvalstu pārstāvjiem. Lai nodrošinātu Komitejas darbu fleksibilitāti, ir jāparedz iespēja veidot nozaru darba grupas.

               (9)

               Attiecīgi ir jāgroza Lēmums 94/140/EK,

         IR NOLĒMUSI TURPMĀKO.
   1. pants
   Lēmumu 94/140/EK groza šādi:

               1)

               Lēmuma 2. panta 1. punktu aizstāj ar šo:
               “1.   Komisija var lūgt Komitejai padomu jautājumos saistībā ar krāpšanas un nelikumību novēršanu un attiecīgu saukšanu pie atbildības un par jebkuru nelikumīgu darbību, kas skar Kopienas finanšu intereses, kā arī jautājumos saistībā ar sadarbību dalībvalstu kompetento iestāžu starpā un sadarbību starp dalībvalstu kompetentajām iestādēm un Komisiju, lai aizsargātu Kopienas finanšu intereses, kā arī lai labāk organizētu ciešu un regulāru sadarbību starp kompetentajām iestādēm cīņā pret krāpšanu.
               Komisija var lūgt Komitejai padomu jautājumos saistībā ar darbībām Kopienas finanšu interešu saglabāšanai, euro monētu un banknošu aizsardzībai pret viltošanu.
               Tāpat Komisija var lūgt Komitejai padomu visos jautājumos saistībā ar Kopienas finanšu interešu tiesisku aizsardzību, tostarp ar policijas un tiesu darbību sadarbības un attīstības jautājumos cīņā pret krāpšanu.”

               2)

               3. pantu groza šādi:

                           a)

                           3. panta 1. punktu aizstāj ar šo:
                           “1.   Komitejā ir divi pārstāvji no katras dalībvalsts; tiem var palīdzēt divi valsts attiecīgo kompetento iestāžu pārstāvji.”;

                           b)

                           3. panta 3. punktu aizstāj ar šo:
                           “3.   Saskaņojot ar Komisiju, Komiteja var veidot darba grupas, lai atvieglotu to darbību tādās nozarēs, kas ir tās kompetencē.
                           Komisija nodrošina Komitejai sekretariāta darbību.”

               3)

               6. pantā atsauci uz Līguma 214. pantu aizstāj ar atsauci uz Līguma 287. pantu.

         2. pants
   Šīs lēmums stājas spēkā tā publicēšanas dienā Eiropas Savienības Oficiālajā Vēstnesī.

      Briselē, 2005. gada 25. februārī

            Komisijas vārdā —

            priekšsēdētāja vietnieks

         Siim KALLAS

      (1)  OV L 61, 4.3.1994., 27. lpp.

      (2)  OV L 312, 23.12.1995., 1. lpp.

      (3)  OV L 292, 15.11.1996., 2. lpp.

      (4)  OV L 136, 31.5.1999., 20. lpp.

      (5)  OV L 136, 31.5.1999., 1. lpp.

      (6)  OV L 136, 31.5.1999., 8. lpp.

      (7)  OV L 181, 4.7.2001., 6. lpp.

      (8)  OV L 339, 21.12.2001., 50. lpp.


title: 2005/356/EK: Padomes Lēmums (2004. gada 22. decembris) par nolīguma noslēgšanu starp Eiropas Kopienu un Andoras Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli

text:
               4.5.2005

               LV

               Eiropas Savienības Oficiālais Vēstnesis

               L 114/9

      PADOMES LĒMUMS

   (2004. gada 22. decembris)
   par nolīguma noslēgšanu starp Eiropas Kopienu un Andoras Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli
   (2005/356/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 94. pantu saistībā ar 300. panta 2. punkta pirmo daļu, 3. punkta pirmo daļu un 4. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Padome 2001. gada 16. oktobrī pilnvaroja Komisiju apspriest ar Andoru nolīgumu, kas ļautu šai valstij pieņemt līdzvērtīgus pasākumus tiem, kuri jāpiemēro Kopienā, lai nodrošinātu procentu ienākumu no uzkrājumiem efektīvu aplikšanu ar nodokli.

               (2)

               Nolīguma teksts, kas izriet no šīm sarunām, atbilst sarunu pamatnostādnēm, kuras pieņēmusi Padome. Šim tekstam pievienots starp Eiropas Kopienu un tās dalībvalstīm, no vienas puses, un Andoras Firstisti, no otras puses, noslēgtais Saprašanās memorands, kura teksts ir pievienots Padomes Lēmumam 2004/828/EK (2).

               (3)

               Direktīvas 2003/48/EK (3) noteikumu piemērošana ir atkarīga no tā, kā Andoras Firstiste piemēro līdzvērtīgus pasākumus tiem, kuri noteikti minētajā direktīvā, saskaņā ar nolīgumu starp šo valsti un Eiropas Kopienu.

               (4)

               Saskaņā ar Lēmumu 2004/282/EK un ar nosacījumu, ka tiks pieņemts lēmums par nolīguma noslēgšanu, nolīgums Eiropas Kopienas vārdā parakstīts 2004. gada 15. novembrī.

               (5)

               Šis nolīgums būtu jāapstiprina.

               (6)

               Jāparedz vienkārša un ātra procedūra, lai varētu pielāgot nolīguma I un II pielikumu,

         IR PIEŅĒMUSI ŠO LĒMUMU.
   1. pants
   Ar šo Eiropas Kopienas vārdā ir apstiprināts Nolīgums starp Eiropas Kopienu un Andoras Firstisti, ar ko paredz līdzvērtīgus pasākumus tiem, kuri noteikti Padomes Direktīvā 2003/48/EK par procentu ienākumu no uzkrājumiem aplikšanu ar nodokli.
   Nolīguma teksts ir pievienots šim lēmumam (4).
   2. pants
   Ar šo Komisija ir pilnvarota Kopienas vārdā apstiprināt tādus grozījumus nolīguma pielikumos, kas ir vajadzīgi, lai nodrošinātu šo pielikumu atbilstību informācijai, kas attiecas uz kompetentajām iestādēm, par kurām paziņo saskaņā ar Direktīvas 2003/48/EK 5. panta a) apakšpunktu, un informācijai minētās direktīvas pielikumā.
   3. pants
   Padomes priekšsēdētājs Eiropas Kopienas vārdā sniedz paziņojumu, kas noteikts nolīguma 15. panta 1. punktā (5).
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 22. decembrī

            Padomes vārdā —

            priekšsēdētājs

         C. VEERMAN

      (1)  2004. gada 17. novembra Atzinums (Oficiālajā Vēstnesī vēl nav publicēts).

      (2)  OV L 359, 4.12.2004., 32. lpp.

      (3)  OV L 157, 26.6.2003., 38. lpp. Direktīvā jaunākie grozījumi izdarīti ar Direktīvu 2004/66/EK (OV L 168, 1.5.2004., 35. lpp.).

      (4)  OV L 359, 4.12.2004., 33. lpp.

      (5)  Nolīguma spēkā stāšanās datumu Padomes ģenerālsekretariāts publicēs Eiropas Savienības Oficiālajā Vēstnesī.